b'\n_START_ARTICLE_\nChris Denorfia\n_START_SECTION_\nLjubiteljska kariera\n_START_PARAGRAPH_\nDenorfia se je na univerzitetno \xc5\xa1olanje pripravljal na ustanovi Choate Rosemary Hall in je diplomant univerze Wheaton College v zvezni dr\xc5\xbeavi Massachusetts.\n_START_SECTION_\nPoklicna kariera\n_START_PARAGRAPH_\nDenorfia je bil izbran v 19. krogu nabora lige MLB leta 2002 s strani ekipe Cincinnati Reds. Ligo MLB je z ekipo dosegel leta 2005. Nekaj \xc4\x8dasa z ekipo je prav tako pre\xc5\xbeivel leta 2006, marca leta 2007 pa imel operacijo Tommy John na svojem desnem komolcu po po\xc5\xa1kodbi vezi med tekmo med svojim prostim \xc4\x8dasom._NEWLINE_27. aprila 2007 je bil poslan k ekipi Oakland Athletics v zameno za Marcusa McBetha, Bena Jukicha in neznano vsoto denarja. Celotno sezono 2007 je pre\xc5\xbeivel na seznamu po\xc5\xa1kodovanih, vendar leta 2008 postal \xc4\x8dlan seznama 25 mo\xc5\xbe ekipe ob odprtju sezone. Po spomladanskem uigravanju leta 2009 ga je klub poslal na stopnjo Triple-A v Sacramento._NEWLINE_Denorfia je na Svetovni klasiki baseballa leta 2009 igral za reprezentanco Italije._NEWLINE_16. decembra 2009 je Denorfia sklenil pogodbo z ni\xc5\xbejimi podru\xc5\xbenicami kluba San Diego Padres in prejel povabilo na spomladansko uigravanje ekipe. Leto 2010 je nato pre\xc5\xbeivel v ni\xc5\xbejih podru\xc5\xbenicah, a bil 17. maja vpoklican nazaj v ligo MLB. Kot odbijalec s klopi je iste no\xc4\x8di odbil udarec v polje za eno bazo._NEWLINE_Decembra 2010 je z ekipo sklenil enoletno pogodbo. Sezono je za\xc4\x8del na seznamu 25-ih mo\xc5\xbe ekipe in igral v 111 tekmah, s \xc4\x8dimer je postavil rekord kariere. 5. avgusta je odbil nenavaden doma\xc4\x8di tek, ki ni zapustil stadiona. Pri njem se je \xc5\xbeoga odbila od zemlje pred odbijal\xc4\x8devim prostorom le dober meter od Denorfie in se nato odbila izven dosega igralca tretje baze, nato pa je igralec levega polja storil napako in omogo\xc4\x8dil Denorfii, da zabele\xc5\xbei tek. Dru\xc5\xbeba za raziskovanje ameri\xc5\xa1kega baseballa (SABR) je dogodek preu\xc4\x8dila in preverila mo\xc5\xbenost, da je \xc5\xbeoga prepotovala najkraj\xc5\xa1o razdaljo v zgodovini doma\xc4\x8dih tekov._NEWLINE_12. decembra 2011 je Denorfia s klubom sklenil drugo zaporedno enoletno pogodbo in je sezono pri\xc4\x8del na seznamu 25-ih mo\xc5\xbe ekipe.\n_START_SECTION_\nZasebno \xc5\xbeivljenje\n_START_PARAGRAPH_\nDenorfia je postal pravi ljubljenec navija\xc4\x8dev v San Diegu, kjer spo\xc5\xa1tujejo njegovo sposobnost ohranjati visoko odbijalsko povpre\xc4\x8dje in njegovo po\xc5\xbertvovalno igro v zunanjem polju. Pojavi se v videu na spletnem portalu YouTube, ki je parodija pesmi Chrisa Browna "Look at Me Now", ki je naslovljen "Look at Deno", in prikazuje trud pri uspe\xc5\xa1nem lovljenju \xc5\xbeog in odbijalske sposobnosti Denorfie.'